Parlamento di Sint Maarten

Parlamento di Sint Maarten (hulandes: Staten van Sint Maarten; ingles: Parliament of Sint Maarten) ta e parlamento unikameral di Sint Maarten, pais outónomo dentro di Reino Hulandes. E parlamento ta konstituí pa 15 miembro ku ta wòrdu elegí periodikamente pa un término di kuater aña.E kantidat di miembro por fluktua ku e kantidat di habitante. Artíkulo 45, insiso uno di e Konstitushon di Sint Maarten (Staatsregeling van Sint Maarten) ta stipulá ku e organo parlamentario ta konstituí pa 15 miembro ora e poblashon no ta surpasa 60.000 habitante. 

 Ròl i funshon 
E parlamento ta e órgano legislativo mas altu di e pais i ta representa henter e poblashon di e banda hulandes di e isla. E aña parlamentario ta kuminsá riba e di dos djamars di sèptèmber. Durante e sesion aki gobernador di Sint Maarten ta elabora riba e maneho ku gobièrnu lo hiba. E parlamento ta eligi un presidente i visepresidente for di su propio membresia. Presidente di Parlamento ta habri i sera aña parlamentario. Tin biaha ta yama parlamento un “ko-legisladó”, huntu ku gobièrnu, pasobra ambos tin kontrol riba polítika.

 Historia 
E promé parlamento a wòrdu inougurá dia 10 di òktober 2010, fecha di e disolucion di Antia Hulandes. Promé ku 10 di oktober 2010 Sint Maarten tabatin un konseho insular ku 11 miembro i tabata representa den Parlamento di Antias Hulandes ku 11 asiento.

Lema di Parlamento di Sint Maarten ta Coram Populo (E Presensia di e Pueblo - Openly in Presence of the People).

 Mira tambe 
 Lista di presidente di Parlamento di Sint Maarten
 Parlamento di Antias Hulandes

 Link eksterno 
 Wèpsait ofisial di Parlamento di Sint Maarten

Category:Polítika na Sint Maarten